CELEX: 31986D0590
Language: el
Date: 1986-11-24 00:00:00
Title: 86/590/ΕΟΚ: Απόφαση του Συμβουλίου της 24ης Νοεμβρίου 1986 για τη σύναψη του πρωτοκόλλου περί παρατάσεως του διακανονισμού που αναφέρεται στο διεθνές εμπόριο των κλωστοϋφαντουργικών

Avis juridique important

|

31986D0590

86/590/ΕΟΚ: Απόφαση του Συμβουλίου της 24ης Νοεμβρίου 1986 για τη σύναψη του πρωτοκόλλου περί παρατάσεως του διακανονισμού που αναφέρεται στο διεθνές εμπόριο των κλωστοϋφαντουργικών  

Επίσημη Εφημερίδα αριθ. L 341 της 04/12/1986 σ. 0033

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Νοεμβρίου 1986  για τη σύναψη του πρωτοκόλλου περί παρατάσεως του διακανονισμού που αναφέρεται στο διεθνές εμπόριο των κλωστοϋφαντουργικών  (86/590/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι η Επιτροπή έλαβε μέρος, εξ ονόματος της Κοινότητας, στις διαπραγματεύσεις για την ανανέωση του διακανονισμού που αναφέρεται στο διεθνές εμπόριο των κλωστοϋφαντουργικών και ότι οι διαπραγματεύσεις αυτές κατέληξαν στη σύνταξη ενός πρωτοκόλλου, στο οποίο προσαρτήθηκαν τα συμπεράσματα, τα οποία υιοθέτησε στις 31 Ιουλίου 1986 η Επιτροπή Κλωστοϋφαντουργικών που συνεστήθη από το διακανονισμό·  ότι είναι σκόπιμη η εκ μέρους της Κοινότητας αποδοχή της παράτασης του διακανονισμού υπό τους όρους που προβλέπονται στο προαναφερθέν πρωτόκολλο και τα προσαρτημένα σε αυτό συμπεράσματα,  ΑΠΟΦΑΣΙΖΕΙ:  Άρθρο 1  Το πρωτόκολλο περί παρατάσεως του διακανονισμού που αναφέρεται στο διεθνές εμπόριο των κλωστοϋφαντουργικών, στο οποίο προσαρτούνται τα συμπεράσματα που υιοθετήθηκαν στις 31 Ιουλίου 1986 από την Επιτροπή Κλωστοϋφαντουργικών, εγκρίνεται εξ ονόματος της Κοινότητας.  Το πρωτόκολλο και τα συμπεράσματα επισυνάπτονται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να κοινοποιήσει την αποδοχή που αναφέρεται στο σημείο 2 του πρωτοκόλλου, δεσμεύοντας την Κοινότητα.  Βρυξέλλες, 24 Νοεμβρίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. C 293 της 19. 11. 1986, σ. 8.  (2) Γνώμη διατυπωθείσα στις 14 Νοεμβρίου 1986 (δεν έχει ακόμα δημοσιευθεί στην Επίσημη Εφημερίδα).